Rusia arată cu degetul spre Occident și vrea să discute despre prevenirea celui de-al Treilea Război Mondial.
Purtătoarea de cuvânt a Ministerului rus de Externe declară că Rusia îşi doreşte un dialog despre cum poate fi prevenit al Treilea Război Mondial şi arată cu degetul înspre Occident. Zakharova mai spune că Moscova s-a aşteptat în ultimii ani ca ONU şi legea internaţională să funcţioneze ca o "plasă de siguranţă" împotriva izbucnirii unui alt război mondial. Politiciana spune însă că întreg Occidentul vrea să schimbe ordinea mondială şi dă de înţeles că unele ţări, printre care şi Rusia, vor avea de suferit.
Maria Zakharova, purtătoarea de cuvânt a Ministerului rus de Externe, declară că Rusia îşi doreşte un dialog despre cum poate fi prevenit al Treilea Război Mondial şi arată cu degetul înspre Occident, care vrea să "subjuge" restul lumii."Poate urma un al Treilea Război Mondial posibil? Posibil să fie deja aproape? Cum va arăta? Mulţi discută despre asta, în loc să vorbească despre cum îl putem preveni", a declarat Maria Zakharova, vineri, citată de către agenţia de ştiri ruse TASS.Aceasta declară că Rusia a urmărit atent în ultimii trei-patru ani "dorinţa Occidentului de a anula legea internaţională şi introducerea, în schimb, a unei ordini mondiale bazată pe reguli".Zakharova mai spune că Moscova s-a aşteptat în ultimii ani ca ONU şi legea internaţională să funcţioneze ca o "plasă de siguranţă" împotriva izbucnirii unui alt război mondial. "(Cele două) au fost create după cel de-al Doilea Război Mondial tocmai pentru a avea o garanţie în acest sens şi pentru a-şi face treaba".Politiciana spune însă că întreg Occidentul vrea să schimbe ordinea mondială şi dă de înţeles că unele ţări, printre care şi Rusia, vor avea de suferit."Asta este extrem de periculos pentru că implică o dictatură a unui grup de ţări care va ameninţa echilibrul mondial şi va opri celelalte ţări să-şi urmărească interesele. Fiecare ţară are dreptul la politici interne şi externe, la apărarea legală a intereselor sale, la dezvoltare economiei şi apărarea drepturilor omului, precum şi protejarea propriei securităţi". Zakharova consideră că "un grup de ţări încearcă să preia puterea şi conducerea", aşadar "pot apărea multe neplăceri (…) cu consecinţe distructive". "Noi am încercat să spunem această realitate comunităţii globale, pe orice cale am putut", conchide purtătoarea de cuvânt.